પૂર્વ નંબર વન જર્મનીની એન્જેલિક કાર્બેરે ઓસ્ટ્રેલિયાની એશ્લે બાર્ટીને 6-4, 6-4થી પરાજય આપી સિડની ઓપનનું ટાઇટલ જીતી લીધું છે. વર્ષ 2016 માં યુએસ ઓપન જીત્યા બાદ કાર્બેરનું આ પ્રથમ અને કારકિર્દીનું કુલ ૧૧મું ટાઇટલ છે. કાર્બેર સિડની ઓપનનાં પ્રથમ વાર ભાગ લઈ રહી હતી અને તેમાં તેને સફળતા મળી હતી. કાર્બેર માટે આ વર્ષની શરૂઆત શાનદાર રહી છે. તેણે હોપમેન કપ અને સિડની ઓપનમાં મળી કુલ આઠમી જીત મેળવી હતી. જેમાં વિનસ વિલિયમ્સ અને ડોમનિકા સિબુલ્કોવા સામેના મુકાબલા પણ સામેલ છે.